सिक्किम, 1 सेप्तेम्बर, 2022: सान्जा सिक्किमनि 20 माइल ओनसोलाव थानाय सिंताम आरो रांपआव गोबां हा गिसिखादों ।  जायनि जाहोनाव 20 नं राजा लामाया बन्द जानो गोनां जायो ।  जुब-जुब गोबां अखा हानायनि जाहोनाव गोबां हा गिसिखानाया सोमजिदों ।  मिथिनो मोन्नाय बायदिब्ला सिक्किमनि गोबां ओनसोलफोरावनो हा गिसिखादों ।  हा गिसिखानायखौ नुनानै सरकारि बिफाना दावबायारिफोरखौ गोनांथि नङाब्ला दावबायनो नाङा होन्नानै बादा होदों ।  सिक्किमनि राजथावनि गेंटक आरो सोनाब बेंगलनि सिलिगुरि थांनाय लामायाबो गोबां हा गिसिखानायनि जाहोनाव बन्द जानानै थादों ।  दावबायनाय गोबां मटर गारिफोरानो लामाया बन्द जानायनि जाहोनाव थाबथानानै थानो गोनां जादों ।
 सान्जा सिक्किमनि खुंथाइ बिफाना मिथिहोनाय बायदिब्ला गोबां अखा हानाय आरो हाजोनिफ्राय अन्थाइ गोग्लैबोनायनि जाहोनाव लामाखौ साफा खालामनो थाखाय माखासे सम लागोन ।  लामा आरो दालांनि बिफाना बोसोनखान्थि फोसावनायनि गेजेरजों दावबायारिफोरखौ गोनांथि नङाब्ला दावबायनो नाङा होन्ना मिथिहोदों ।  रायजोनि गोबां ओनसोलावनो हा गिसिखानायनि जाहोनाव लामाफोरा खहा जाबाय आरो बिफाना लामाखौ मोजां खालामफिन्नो थाखाय हाबा मावगासिनो दङ होन्नानै मिथिनो मोन्दों । 